ผม (อายุ 31 ปี) กับแฟน (29 ปี) แต่งงานมาครบปีพอดี อยากมีลูกมาก ล่าสุดแฟนมีรอบเดือน 26 กุมภาพันธ์ นับวันตกไข่ 14 วันจากประจำเดือนวันแรก วันตกไข่ตรงกับวันที่ 8 เมษา ในวันที่ 7 8 9 เราทั้งคู่มีเพศสัมพันธ์แบบไม่ป้องกันก่อนนอน หวังว่าจะมีการปฏิสนธิ จนครบวันที่ 26 เมษา รอบเดือนแฟนยังไม่มา จนปัจจุบันนี้ก้อยังไม่มา..>>ถามคุณว่าแบบนี้มีโอกาสตั้งครรภ์มั้ยครับ สามารถซื้อที่ตรวจที่ 7-11 มาตรวจได้เลยมั่ยครับ?? (ปกติแฟนรอบเดือนมาตรงสม่ำเสมอ)**อยากมีเจ้าตัวเล็กมากๆๆครับ***ถ้าเดือนนี้ไม่มีข่าวดี สงสัยต้องไปตรวจภาพน้ำเชื้อ ปกติแฟนกินยาคุมกำเนิดมาประมาณ 2 ปี ก่อนแต่ง และได้เลิกกินยาคุมตอน พค.62 ยาคุมมีส่วนทำให้ตั้งครรภ์ยากมั้ยครับ??
สวัสดีค่ะ การมีเพศสัมพันธ์ในช่วงที่อาจให้การตั้งครรภ์สูงสุดก็คือในช่วงเวลาที่ไข่ตกคือประมาณ 14 วันนับจากวันแรกที่มีประจำเดือน กรณีที่เป็นผู้มีประจำเดือนมาสม่ำเสมอมาตลอด การมีเพศสัมพันธ์ในช่วงเวลาดังกล่าวโดยไม่ป้องกัน ก็อาจทำให้เกิดการตั้งครรภ์ได้ซึ่งชุดตรวจครรภ์ทางปัสสาวะให้ผลบวกได้ที่ 10-14 วันหลังปฏิสนธิ ซึ่งตอนนี้สามารถซื้อมาตรวจน่าจะให้ผลบวกได้แล้วหากมีการตั้งครรภ์ค่ะโดยภาวะมีบุตรยากนั้น จะวินิจฉัยเมื่อไม่สามารถตั้งครรภ์ได้ภายใน 1 ปี โดยที่ไม่ได้ใช้วิธีคุมกำเนิดใดๆ และมีเพศสัมพันธ์อย่างสม่ำเสมอ สาเหตุอาจเกิดจาก สาเหตุทางฝ่ายหญิงเช่นมีมดลูกที่ผิดปกติ ท่อนำไข่ตีบตัน ไข่ตกไม่สม่ำเสมอ หรือสาเหตุจากฝ่ายชายเช่นจำนวนอสุจิน้อยหรือไม่แข็งแรง ส่วนสาเหตุอื่นๆ ทั้งจากฝ่ายหญิงและฝ่ายชาย เช่น อายุมาก สูบบุหรี่ ดื่มแอลกอออล์เป็นประจำ เป็นต้น การใช้ยาคุมกำเนิดมาก่อนหน้านั้นไม่ได้มีผลใดๆความสามารถในการสืบพันธ์ หากไม่ได้มีปัญหาที่มดลูกหรือรังไข่ พอหยุดยา ก็สามารถมีบุตรได้ตามปกติภายในประมาณ 3-6 เดือนหลังหยุดยาค่ะ ดังนั้นหากเข้าข่ายภาวะผู้มีบุตรยาก ควรไปพบแพทย์เพื่อตรวจหาสาเหตุเพิ่มเติมต่อไป